saab valmis ka minu reisikiri Nicaragua ja reisikiri Salvadori kohta, ka Costa Rica kohta tõenäoliselt.  Salvador on pisikene ainult 21000 ruutkilomeetri suurune(alla poole Eesti pindalast)6 miljoni elanikuga riik. Enamik  maast on käibes ehk metsikut loodust on mõned %-d pindalast. Salvadoris käisin nende revolutsiooniliikumise hällis, kus endised revolutsionärid on nüüdsed muuseumi töötajad, minu hispaania keel ei võimaldanud neile öelda, et NSVL ajal osalesin protestimarssidel Salvadori revolutsionääride toetuseks, aga mainisin ära et ei ole ameeriklane ja igaks juhuks ütlesin et olen venelane. See lõi sellise sõbraliku õhkkonna:)  Sõitsin-ronisin ühte vulkaani kraatrisse(seal oli ka järvekene) ja ülejäänud aja kulutasin  peamiselt rannapuhkusele ja vaatamisele kuidas surfarid surfavad. Nägin esmakordselt ka silti "Ettevaatust haid", seetõttu ei ujunud kaugele ookeani peale ja lasin surfaritel endast alati kaugemal olla:) Et kui hai tuleb, siis võtab äkki esimese:)  Salvadoris on ka indiaanlaste kultuurist järelejäänud püramiidide varemeid, mida ma ei külastanud. Kui kokkuvõtta LP kirjeldus Salvadori kohta, siis see oleks: "minge parem Honduurasesse!". Aga mulle meeldis Salvador-sõbralik, soodne ja palju randu.  Ajaliselt tegin möödalaskmise, nagu öeldud vajaks Nicaragua umbes 2 nädalat, Salvador 7-10 päeva tempokat rändamist. Aga heas seltskonnas võiks Nicaraguas olla pikemalt, samuti Salvadoris. Kuna ise käisin üksi(mida ma enam ei kavatse teha), siis seltskond ei olnud kõige parem:) Õhtuti oli ikka üsna igav, jätsin ka kahtlasemate piirkondade külastamise pimedas ära, ei hakanud riske võtma.  Bluefildi kohta jään vastuse võlgu, ei tea. Kaalusin sinna minemist, aga sel juhul oleksin pidanud Salvadorist loobuma  ja olema kas edasi Nicaraguas või minema tagasi Costa Ricasse.